উচ্চশিক্ষা দফতরের এক কর্তা জানান, বিশ্ববিদ্যালয়কে পড়ুয়াদের হস্টেল দিতেই হবে, এমন কোনও নিয়ম নেই। ইঞ্জিনিয়ারিং কলেজগুলির ক্ষেত্রে নিয়ম আছে, ৫০ শতাংশ পড়ুয়ার হস্টেলে থাকার ব্যবস্থা করতে হবে। তবে ওই কর্তাও বলেন, ‘‘হিন্দু হস্টেল প্রেসিডেন্সির ইতিহাসের সঙ্গেই জড়িত। স্বয়ং প্রাক্তন রাষ্ট্রপতি রাজেন্দ্রপ্রসাদ ছাত্রাবস্থায় ওখানে থাকতেন। এই হস্টেল আগে থেকেই তৈরি করা আছে এবং ছাত্রেরা সেখানে থাকার সুযোগ পেয়ে আসছেন। সংস্কারের নামে তিন বছর ধরে পড়ুয়াদের এই সুযোগ থেকে বঞ্চিত করা যায় না।’’